#JongStemme: Regering se slagoffermentaliteit | Maroela Media
Deur Pieter-Ben Roos
Identiteitspolitiek is die rookskerm vir die ANC se onbevoegdheid gedurende 'n krisis. Gevaarliker as enige pandemie is 'n onbekwame verlinkse beroepspolitikus. Deur die geskiedenis heen én deur ons eie presidensie word dít baie duidelik bewys.
Die kern van 'n individu se identiteit wat aan hom-/haarself toegeëien word, is kardinaal tot die vorming van groepsidentiteit en, by wyse, optrede van die groep in geheel, veral wanneer die individu 'n platform soos 'n presidensiële amp tot sy beskikking het. Hierdie hipotese kan óf groot positiewe effekte meebring óf soos in ons geval, katastrofiese wanorde.
'n Baie goeie voorbeeld van 'n geëiende slagoffermentaliteit is dié van ons regering. Hierdie mentaliteit vorm 'n groot deel van hul identiteit wat op sy beurt hul gedrag absoluut regeer. Onse ANC het vir hulself 'n slagoffermentaliteit toegeëien en dít gee hulle (blykbaar) die vryheid om sonder skaamte hulpeloos te wees.
By die Wêreld Ekonomiese Forum, virtueel by Davos, kla mnr. Ramaphosa oor die sogenaamde nasionalisering van entstowwe en vereis hy dat lande wat beter af is, die ANC (wat al weer bakhand staan) tog net tegemoet moet kom met 'n eenheid of twee van die entstof. Ons regering vereis – nadat hulle alle moontlike hulpbronne tot hul beskikking (waarvan daar miljarde was) verkwis het – dat die Wêreldbank asseblief net weer moet instaan sodat hulle verder kan verkwis. Die identiteit wat gevorm is deur 'n slagoffer van sy eie make, word hier ten toon gestel.
Ek vra, wie is nou suinig, mnr. die President? Die "welaf"-lande wat nie hul staatsinkomste plunder nie en na hul eie nasie omsien? Of u party wat met SA hulpbronne weier aan sommiges gebaseer op velkleur. Mnr. Ramaphosa, ons vra nie redding van die pandemie nie. Ons vra vir verlossing van die onbevoegdes wat ons in armoede dwing.
Pieter-Ben Roos is 'n opleidings- en kontrolebeampte by Solidariteit se Dienssentrum.
Baie goed gestel, die piesang republiek waarvan selfs die konstitisie nou in die gedrang kom weens hulle gestelery en staats kaping.
Hy is nou wel nie meer 'n kleuter nie maar ek sou graag wil se "uit die mond van die suigeling kom die waarheid" ANC sukkel om van splinter op die skouer ontslae ontslae te raak want dit is so 'n gerieflike skuiwergat